b"\n_START_ARTICLE_\nAkabos \xc4\xaflanka\n_START_PARAGRAPH_\nAkabos \xc4\xaflanka (arab\xc5\xb3 k.: \xd8\xae\xd9\x84\xd9\x8a\xd8\xac \xd8\xa7\xd9\x84\xd8\xb9\xd9\x82\xd8\xa8\xd8\xa9 Khalyj al-'Aqabah) arba Elato \xc4\xaflanka (hebraj\xc5\xb3 k.: \xd7\x9e\xd7\xa4\xd7\xa8\xd7\xa5 \xd7\x90\xd7\x99\xd7\x9c\xd7\xaa Mifrahtz Eilat) yra Raudonosios j\xc5\xabros \xc4\xaflanka. \xc4\xaesiterpusi tarp Sinajaus pusiasalio vakaruose ir Arabijos pusiasalio rytuose. \xc4\xaelankos pakrant\xc4\x97se yra Egipto, Izraelio, Jordanijos ir Saudo Arabijos valstyb\xc4\x97s. Plotis iki 24\xc2\xa0km. Ilgis 160\xc2\xa0km. Gylis iki 1829\xc2\xa0m. Su Raudon\xc4\x85ja j\xc5\xabra jungiasi Tirano s\xc4\x85siauriu. Svarbiausi pakran\xc4\x8di\xc5\xb3 miestai ir uostai: Taba (Egipte), Elatas (Izraelyje), Akaba (Jordanijoje). J\xc5\xabroje\xc2\xa0\xe2\x80\x93 gausios koral\xc5\xb3 kolonijos.\n_START_SECTION_\nTurizmas\n_START_PARAGRAPH_\nAkabos \xc4\xaflanka yra viena populiariausi\xc5\xb3 viet\xc5\xb3 nardymui pasaulyje. Eilato pakrant\xc4\x97je (besit\xc4\x99sianti 11 km) per metus yra atliekama apie 250 000 nardym\xc5\xb3. Nardymas \xc5\xa1iame regione sudaro 10% pajam\xc5\xb3 i\xc5\xa1 turizmo.\n_START_SECTION_\nBio\xc4\xafvairov\xc4\x97\n_START_PARAGRAPH_\n\xc4\xaelankoje yra aptinkami banginiai, orkos, delfinai, diugoniai ir bangininiai rykliai."